wickkiey/tamil-wikipedia-chunked huggingface dataset:
# தாரா (இந்து தெய்வம்)

**தாரா** (****) என்பவர் மகிழ்ச்சி மற்றும் புனிதத்தன்மையின் இந்து தெய்வம். இவர் வியாழன் கிரகத்தின் கடவுளான பிருகசுபதி எனும் இந்துக் கடவுளின் மனைவி ஆவார். சில புராணங்களின்படி, தாரா சந்திரன் மூலம் புதனின் கடவுளான புதன் என்ற குழந்தையைப் பெற்றாள் பிருகசுபதி மூலம் கசன் என்ற மகனையும் பெற்றாள்.
# தாரா (இந்து தெய்வம்)

## கதை

தாரா தேவர்களின் குருவான பிருகசுபதியின் மனைவி. வரலாற்றாசிரியர்களின் கூற்றுப்படி, இவரது கணவர் தனது பெரும்பாலான நேரத்தைத் தேவர்களின் பிரச்சினைகள் மற்றும் விடயங்களில் செலவழித்ததால், இவர் தனது கணவரால் புறக்கணிக்கப்பட்டதாக உணர்ந்தார். ஒரு நாள், சந்திரன், தாராவைச் சந்தித்தார். தாராவைக் கண்டு அவளது அழகில் மயங்கினான். சந்திரா தாரா மீது இப்னாசிசைப் பயன்படுத்தினார்.  
பிரகசுபதி கோபமடைந்து, சந்திரனிடம் தனது மனைவியைத் திருப்பித் தருமாறு கோரினார். தாரா தன்னுடன் மகிழ்ச்சியாகவும் திருப்தியாகவும் இருப்பதாக பிருகசுபதியிடம் சந்திரன் கூறினார். ஒரு முதியவர் எப்படி இளம் பெண்ணுக்குக் கணவனாக முடியும் என்று விசாரித்தார். இதனால் பிருகசுபதி மேலும் கோபமடைந்து, சந்திரனை போருக்கு எச்சரித்தார். இந்திரனும் மற்ற தேவர்களும் போருக்குக் கூடினர். சந்திரன் தாராவைத் திரும்பக் கொடுக்கத் தயாராக இல்லை. மேலும் அவர் அசுரர்கள் மற்றும் அவர்களின் ஆசான் சுக்ராச்சாரியாரிடமிருந்து உதவியைப் பெற்றார். தேவர்களுக்குச் சிவனும் அவரது தோழர்களும் உதவினர். தேவர்களும் அசுரரும் போரை நடத்தவிருந்தனர். ஆனால் படைப்பாளி கடவுளான பிரம்மா, அவர்களைத் தடுத்து, தாராவைத் திருப்பித் தருமாறு சந்திரனை சமாதானப்படுத்தினார். சில பதிப்புகளில், சிவன் போரை நிறுத்தினார் என உள்ளது.  
சிறிது காலம் கழித்து, தாரா கர்ப்பமாக இருப்பதை அறிந்த பிருகசுபதி, குழந்தையின் தந்தை யார் என்று அவரிடம் விசாரித்தார். ஆனால் தாரா அமைதியாக இருந்தாள். ஆண் குழந்தை பிறந்த பிறகு, சந்திரன் மற்றும் பிருகசுபதி இருவரும் தாம் தான் அந்தக் குழந்தையின் தந்தை என்று தெரிவித்தனர். ஆனால் இக்குழந்தை சந்திரனின் மகன் என்பதைத் தாரா வெளிப்படுத்தினார். பையனுக்குப் புதன் என்று பெயரிட்டனர்.
# தாரா (இந்து தெய்வம்)

## மேலும் பார்க்கவும்

- நைராத்மியை
- தாரா (தேவி)
- தாரா (பௌத்தம்)
# யே வேன்

**யே வேன்** (; 葉繼問; ஆங்கிலம்:born *Ip Kai-man; Ip Man (இப் மேன்); Yip Man*) (1 அக்டோபர் 1893 – 2 திசெம்பர் 1972) என்பவர் ஆங்காங் நகரத்தில் வாழ்ந்த, சீன தற்காப்பு கலைஞர். விங் சுன் என்ற தென்சீனக் கலையில் இருபதாவது வயதிலேயே **பேராசான்** என்ற நிலையை அடைந்தார். புரூசு லீ போன்ற தனித்துவமான தற்கலைக் கலைஞர் பலர் இவரது சீடர்களாக உருவாகிய உலகப் புகழ் பெற்றனர். இவரது குடும்பத்தில் மூன்றாவதாக பிறந்தவர். மொத்தம் இவரோடு சேரத்து, இவரின் பெற்றோருக்கு நான்கு குழந்தைகள். பொசன் நகரில் இவரது குடும்பம் செல்வந்த குடும்பமாக இருந்தது. இவர் குவாங்டொங் நகரில் இவர் பாரம்பரிய சீனக் கல்வியைப் பயின்றார்.
Chan Wah-shun என்பவரிடமிருந்து, விங் சுன் தற்காப்புக்கலையை தனது ஒன்பதாவது வயது முதல் கற்றார் எனக் கூறுவர். தனது 13 வயதில் தான் கற்கத் தொடங்கினார் என்றும் கூறுவர்.
# இலித்தியம் அறுபுளோரோதைட்டனேட்டு

**இலித்தியம் அறுபுளோரோதைட்டனேட்டு** (*Lithium hexafluorotitanate*) என்பது Li<sub>2</sub>TiF<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலித்தியம், புளோரின், தைட்டானியம் ஆகிய தனிமங்கள் சேர்ந்து இச்சேர்மம் உருவாகிறது.
# இலித்தியம் அறுபுளோரோதைட்டனேட்டு

## தயாரிப்பு

ஐதரோபுளோரிக் அமிலத்துடன் தைட்டானியம் ஐதராக்சைடு அல்லது தைட்டானியம் ஆக்சைடு மற்றும் இலித்தியம் புளோரைடு ஆகியவற்றை சேர்த்து வினைபுரியச் செய்தால் இலித்தியம் அறுபுளோரோதைட்டனேட்டு உருவாகும்.
# இலித்தியம் அறுபுளோரோதைட்டனேட்டு

## இயற்பியல் பண்புகள்

இலித்தியம் அறுபுளோரோதைட்டனேட்டு P42/mnm (எண். 136) என்ற இடக்குழுவில் நாற்கோண வடிவ படிக அமைப்பின் படிகங்களாக உருவாகிறது.
# இலித்தியம் அறுபுளோரோதைட்டனேட்டு

## வேதியியல் பண்புகள்

Li<sub>3</sub>TiF<sub>6</sub>*xH<sub>2</sub>O என்ற பொது மூலக்கூற்று வாய்பாடு கொண்ட நீரேற்றுகளாக உருவாகிறது.
# ரேவதி எஸ். வர்மா

**ரேவதி எஸ் வர்மா** ( *Revathy S. Varmha* ) ஓர் இந்திய இயக்குநர் ஆவார் .  
ரேவதி 16 வயதில் விளம்பரங்களுக்கு வசனம் எழுதத் தொடங்கினார். மேலும் ஆங்கிலம், இந்தி மற்றும் தமிழ் மொழிகளில் சுமார் 60 நூல்களையும் இவர் எழுதியுள்ளார்.
# ரேவதி எஸ். வர்மா

### திரைப்பட வாழ்க்கை

2005 இல் வர்மா திரைப்படங்களையும் இயக்கத் தொடங்கினார். நடிகை ஜோதிகாவின் 25ஆவது படமான இதில் அவர் முக்கிய வேடத்தில் நடித்திருந்தார். மேலும் இப்படத்தில் குஷ்பு சுந்தர், சரிதா மற்றும் பிஜு மேனன் ஆகியோம் உடன் நடித்திருந்தனர். இந்தத் திரைப்படம் முதலில் ஜூன் 2005 இல் வெளியிட திட்டமிடப்பட்டது. ஆனால் பின்னர் 2005 ஆம் ஆண்டு தீபாவளி சமயத்தில் வெளியிடத் திட்டமிடப்பட்டது. இதனால் படம் இன்னும் அதிகமாக விளம்பரப்படுத்தப்பட்டது. திருமணத்திற்கு முந்தைய பாலியல் உறவு குறித்த நடிகை குஷ்புவின் கருத்துகள் இந்திய அரசியல் கட்சிகளை கோபப்படுத்தியதை அடுத்து அவரது படங்கள் தற்காலிகமாக தடைசெய்யப்பட்டபோது பட வெளியீடும் சிக்கலைச் சந்தித்தது.  
*ஜூன் ஆர்* வெளியான பிறகு, இவர் மேலும் இரண்டு படங்களை இயக்கத் தொடங்கினார். *ஜூன் ஆர்* படத்தின் பாலிவுட் ஆக்கமான *ஆப் கே லியே ஹம்* மற்றும் இலங்கைத் திரைப்படமான *யசோதா கண்ணா*, அதன் அரசியல் நிலைப்பாட்டிற்காக விமர்சிக்கப்பட்டது. *ஆப் கே லியே ஹம்* படத்தில் பாலிவுட் நட்சத்திரங்கள் ஜெயா பச்சன், மிதுன் சக்கரவர்த்தி, மனிஷா கொய்ராலா, ரவீனா டாண்டன், ஆயிஷா தாக்கியா மற்றும் ரன்வீர் ஷோரே ஆகியோர் முக்கிய வேடங்களில் நடித்திருந்தனர்.
# ரேவதி எஸ். வர்மா

## மலையாளத் திரைபடத்துறை

2012 இல் ரேவதி வர்மா, *மேட் டாட்* என்ற தனது முதல் மலையாளப் படத்தை இயக்கினார், இரண்டாவது மலையாளத் திரைப்படம் டிசம்பர் 2012 இல் முன் தயாரிப்பில் இருந்தது. இதில் லால், நஸ்ரியா நசீம், மேகனா ராஜ், லாலு அலெக்ஸ், பத்மப்ரியா மற்றும் பூஜா காந்தி உள்ளிட்ட நடிகர்களும் நடித்து வந்தனர்.  
2014 இல் இவர் ஒலிம்பிக்கு விளையாட்டு வீராங்கனை பி. டி. உசாவின் வாழ்க்கை வரலாற்றுப் படமான *தி கோல்டன் கேர்ள், பி.டி. உசா* என்பதின் முன் தயாரிப்புப் பணிகளைத் தொடங்கினார்.  
கொரோனா வைரசு முடியும் தருவாயில் இவர் சமகால மதிப்பைக் கொண்ட ஒரு விஷயத்தை எடுத்துரைக்கும் *இ வளையம்* என்ற மலையாளத் திரைப்படத்தை தொடங்கினார்.
# தைட்டானியம் சிலிக்கான் கார்பைடு

**தைட்டானியம் சிலிக்கான் கார்பைடு** (*Titanium silicon carbide*) என்பது Ti<sub>3</sub>SiC<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தைட்டானியம், சிலிக்கான், கார்பன் ஆகிய தனிமங்கள் சேர்ந்து இச்சேர்மம் உருவாகிறது. உலோகங்களின் பண்புகளையும் பீங்கானின் பண்புகளையும் இச்சேர்மம் வெளிப்படுத்துகிறது. மேக்சு கட்டம் எனப்படும் அடுக்கு நிலை அறுகோண கார்பைடுகளில் இதுவும் ஒன்றாகும்.
# சோடியம் அறுபுளோரோதைட்டனேட்டு

**சோடியம் அறுபுளோரோதைட்டனேட்டு** (*Sodium hexafluorotitanate*) என்பது Na<sub>2</sub>TiF<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சோடியம், புளோரின், தைட்டானியம் ஆகிய தனிமங்கள் சேர்ந்து இச்சேர்மம் உருவாகிறது.
# சோடியம் அறுபுளோரோதைட்டனேட்டு

## இயற்பியல் பண்பு

சோடியம் அறுபுளோரோதைட்டனேட்டு வெள்ளை நிறத்தில் தூளாக உருவாகிறது. காற்று மற்றும் ஈரப்பதத்தில் நிலைப்புத்தன்மை கொண்டுள்ளது. நீரில் கரையக்கூடியதாக அரிக்கும் தன்மை கொண்ட கரைசலாக உருவாகிறது.
# மணிப்பூர் மாநில மகளிர் ஆணையம்

**மணிப்பூர் மாநில மகளிர் ஆணையம்** (*Manipur State Commission for Women*) என்பது மணிப்பூர் மாநிலத்தில் பெண்களுக்கு எதிரான குற்றங்கள் தொடர்பான பிரச்சினைகளைக் கையாள்வதற்காக 1993ஆம் ஆண்டு உருவாக்கப்பட்டது. மாநிலத்தில் பெண்கள் நலனுக்கான ஆணையம் மணிப்பூர் அரசால் நீதித்துறை சார்பு அமைப்பாக அமைக்கப்பட்டது.
# மணிப்பூர் மாநில மகளிர் ஆணையம்

## வரலாறும் குறிக்கோள்களும்

மணிப்பூர் மாநில மகளிர் ஆணையம், பெண்கள் தொடர்பான குறிப்பிட்ட பிரச்சனைகளை விசாரிப்பதற்காகவும், மாநிலத்திலிருந்து பெண்கள் தொடர்பான பிரச்சனைகளை ஆய்வு செய்வதற்காகவும் உருவாக்கப்பட்டது. குடும்பம் மற்றும் சமூகத்தில் எதிர்கொள்ளும் எந்தவொரு துன்புறுத்தல் மற்றும் பிரச்சினைகளுக்கு எதிராகப் பெண்களின் உரிமைகளைப் பாதுகாப்பதற்கும், அவர்களின் பாதுகாப்பு மற்றும் சமத்துவத்தை உறுதி செய்வதற்கும் ஆணையம் அதிகாரங்களைக் கொண்டுள்ளது.  
மணிப்பூர் மாநில மகளிர் ஆணையம் பின்வரும் நோக்கங்களுடன் உருவாக்கப்பட்டது:  
- பெண்களின் பாதுகாப்பையும் நலனையும் உறுதி செய்தல்.  
- சம்பந்தப்பட்ட சட்டங்களை மீறினால் அல்லது வாய்ப்பு மறுக்கப்பட்டால் அல்லது பெண்களுக்கு எந்த உரிமையையும் பறிக்கும் பட்சத்தில் சரியான நேரத்தில் தலையிடுவதன் மூலம் பாலின அடிப்படையிலான பிரச்சினைகளைக் கையாளவும்.  
- பெண்கள் சார்ந்த பிரச்சனைகளில் மாநில அரசுக்கு பரிந்துரை.  
- மாநிலத்தில் பெண்கள் அடிப்படையிலான சட்டம் குறித்து பொதுமக்களிடம் விழிப்புணர்வை ஏற்படுத்த ஆணையம் அவ்வப்போது நடவடிக்கை எடுத்து வருகிறது.
# மணிப்பூர் மாநில மகளிர் ஆணையம்

## அமைப்பு

மணிப்பூர் மாநில மகளிர் ஆணையம் தலைவர் மற்றும் பிற உறுப்பினர்களுடன் உருவாக்கப்பட்டது. மாநில மகளிர் ஆணையத்தின் தலைவரை நியமிப்பதற்கான வழிமுறைகளை மாநிலத்தின் சமூக நலத்துறை உருவாக்குகிறது. அவர்களின் சம்பளம் மற்றும் இதர ஊதியங்கள் மாநில அரசால் நிர்ணயிக்கப்பட்டு, அவ்வப்போது திருத்தப்பட்டு வருகின்றன.  
மணிப்பூர் மாநில மகளிர் ஆணையத்தின் தலைவி தினிங்பாம் மோன்சாங் உள்ளார். இவர் மற்ற உறுப்பினர்களுடன் சேர்ந்து 3 ஆண்டுகள் பதவியில் இருப்பார்.
# மணிப்பூர் மாநில மகளிர் ஆணையம்

## செயல்பாடுகள்

மணிப்பூர் மாநில பெண்களுக்கான ஆணையம் 2006இல்
கீழ்கண்ட செயல்பாடுகளைச் செய்ய உருவாக்கப்பட்டது:  
- இந்திய அரசியலமைப்புச் சட்டம் மற்றும் பெண்கள் தொடர்பான சட்டங்களின் கீழ் பெண்களுக்கு உத்தரவாதம் அளிக்கப்பட்டுள்ள ஏற்பாடு மற்றும் பாதுகாப்பைக் கடைப்பிடிப்பதை ஆணையம் உறுதி செய்தல்
- மாநிலத்தில் உள்ள எந்தவொரு நிறுவனமும் பெண்களுக்கான பாதுகாப்பு நடவடிக்கைகளைச் செயல்படுத்தத் தவறினால், அதை அரசின் கவனத்திற்குக் கொண்டு செல்லுதல்
- மாநிலப் பெண்களுக்கு நீதி வழங்குவதில் தவறினால் எந்தச் சட்டத்திலும் திருத்தங்களைப் பரிந்துரை செய்தல்.
- பெண்களின் உரிமைகள் மீறப்படுவது தொடர்பான எந்தவொரு பிரச்சினையையும் சம்பந்தப்பட்ட அதிகாரிகளிடம் எடுத்துச் சொல்லி, அவர்களுக்குத் தொடர்ந்து நடவடிக்கை எடுக்கப் பரிந்துரை செய்தல்
- இந்திய அரசியலமைப்புச் சட்டத்தின் கீழ் உத்தரவாதம் அளிக்கப்பட்டுள்ள தங்களின் உரிமைகளை மீறுதல் மற்றும் பாதுகாப்பு நடவடிக்கைகள் செயல்படுத்தப்படாதது போன்ற புகார்களைக் கொண்ட பெண்கள் நேரடியாக மகளிர் ஆணையத்தை அணுகலாம்.
- மாநிலத்தில் வன்கொடுமைகள் மற்றும் பாகுபாடுகளால் பாதிக்கப்பட்ட பெண்களுக்கு ஆலோசனை மற்றும் உதவி.
- பெண்களின் வெகுஜனக் குழு சம்பந்தப்பட்ட ஏதேனும் பிரச்சினைகளுக்கு வழக்குச் செலவுகளுக்கு நிதியளித்தல் மற்றும் இது தொடர்பான அறிக்கைகளை அவ்வப்போது மாநில அரசுக்குச் செய்தல்.
- பெண் கைதிகள் அடைக்கப்பட்டுள்ள எந்த வளாகம், சிறை அல்லது இதர தங்குமிடங்கள் அல்லது வேறு ஏதேனும் வழக்குகளை ஆய்வு செய்து, தேவைப்பட்டால், சம்பந்தப்பட்ட அதிகாரிகளின் கவனத்திற்குக் கொண்டு வருதல்.
- ஏதேனும் குறிப்பிட்ட பெண்கள் சார்ந்த பிரச்சனைகளை விசாரிக்கவும், ஆய்வு செய்யவும் மற்றும் விசாரிக்கவும்.
- கல்வி ஆராய்ச்சியைத் தொடங்குதல் அல்லது ஏதேனும் ஊக்குவிப்பு முறைகளை மேற்கொள்ளுதல் மற்றும் அனைத்துப் பகுதிகளிலும் பெண்களின் பிரதிநிதித்துவத்தை உறுதி செய்வதற்கான வழிகளைப் பரிந்துரைக்கவும் மற்றும் மகளிரின் உரிமைகளைப் பறிப்பதற்கான காரணங்களைக் கண்டறிதல்.
- பெண்களின் உரிமைகள் அல்லது பெண்கள் பாதுகாப்புச் சட்டங்கள் நடைமுறைப்படுத்தப்படாமை அல்லது அவர்கள் தொடர்பான எந்தவொரு கொள்கைகளுக்கும் இணங்காதது அல்லது பெண்கள் நலன் மற்றும் அவர்களுடன் தொடர்புடைய நிவாரணம் தொடர்பான அறிவுறுத்தல்களைப் பின்பற்றத் தவறிய எந்தவொரு பிரச்சினையையும் தானாக முன்வந்து அல்லது ஏதேனும் புகார்களை விசாரித்தல்
# மணிப்பூர் மாநில மகளிர் ஆணையம்

## தொடர்புடைய கட்டுரை

தேசிய மகளிர் ஆணையம்
# சுவப்னா பட்கர்

**சுவப்னா பட்கர்** (*Swapna Patker*) என்பவர் ஒரு பெருநிறுவன பயிற்சியாளர் , வணிகப் பெண்மணி ஆவார். 2015 ஆம் ஆண்டு சிவசேனா நிறுவனர் பாலாசாஹேப் தாக்கரேயின் வாழ்க்கை வரலாற்று திரைப்படமான *பால்கடு* என்ற மராத்தி திரைப்படத்தை தயாரித்ததற்காக நன்கு அறியப்பட்டவர். இவர் திரைப்படத் தயாரிப்பு நிறுவனமான தி ராயல் மராத்தா என்டர்டெயின்மென்ட்டின் தலைமை நிர்வாக இயக்குநராக உள்ளார். அவர் டி.என்.ஜி டைம்சின் நிறுவனரும், ஆசிரியரும் ஆவார். இது அரசியல், வணிகம், விளையாட்டு, பொழுதுபோக்கு தொடர்பான செய்திகளை உள்ளடக்கிய ஒரு இணைய செய்தி வலைவாசலாகும். சுவப்னா பட்கர் 2013 இல் வெளியான *ஜீவன் பண்டா*, என்ற மராத்தி மொழி சுய முன்னேற்றப் புத்தகத்தின் ஆசிரியர் ஆவார்.
# சுவப்னா பட்கர்

## பெருநிறுவன பயிற்சியாளராக

சுவப்னா பட்கர் மும்பையைச் சேர்ந்த பெருநிறுவன பயிற்சியாளர் மற்றும் "உடல் நல ஆலோசகர்" ஆவார். இவர் **மைண்ட்வொர்க்ஸ் டிரெய்னிங் சிஸ்டம்ஸ்** என்னும் ஒரு ஆரோக்கிய மையம் மற்றும் இணைய வழி ஆலோசனை மற்றும் பயிற்சி அமைப்பை நிறுவினார். **டாக்டர். ஸ்வப்னா பட்கர்** குழந்தைகள், பெரியவர்கள், வளரிளம் பருவத்தினருக்கான ஆலோசனைகளில் நிபுணத்துவம் பெற்றவர். இவர் உணர்ச்சிகளைக் கையாளுதல், போதை மருந்து, இணையருக்கிடையிலான உறவு ஆலோசனை ஆகியவற்றில் கவனம் செலுத்துகிறார். மேலும் குழந்தைகள், பெற்றோர்கள், பெருநிறுவனங்களுக்கான ஆரோக்கிய பயிற்சியில் இவர் நிபுணத்துவம் பெற்றவராக உள்ளார். இவர் கனவு ஆய்வாளராக, அவர் ஒருவரின் சொந்த கனவுகளுக்கான விளக்கம் மற்றும் அறிவாற்றல் (CBT) மற்றும் உணர்ச்சி (REBT) சிகிச்சைகளைப் பயன்படுத்துவதன் மூலம் நடப்பு வாழ்க்கை சிக்கல்களுக்கு அவற்றைப் பயன்படுத்துவதன் மூலம் வழிகாட்டுகிறார். இந்தியாவில் லைஃப் கோச்சிங் பயிற்சியை நடத்தி வருகிறார்.
# சுவப்னா பட்கர்

## எழுத்தாளராக

மனப் பயிற்சியைத் தவிர, பிற படைப்புத் துறைகளிலும் சுவப்னா பட்கர் தீவிரமாக இருக்கிறார். *ஜிவன்ஃபுண்டா* என்ற புத்தகத்தை இவர் எழுதியுள்ளார். ஒவ்வொரு மாதமும் 'கார்ப்பரேட் இந்தியா' பத்திரிகையில் இவர் எழுதி வந்துள்ளார். இவர் டைனிக் சமனாவில் *கார்ப்பரேட் மந்திரம்* & *அதவ்த்யாச்சா மனுஸ்* என்ற பத்திகளை எழுதிவந்துள்ளார்.
# சுவப்னா பட்கர்

## தயாரிப்பாளராக

2015 ஆம் ஆண்டில், தி ராயல் மராத்தா என்டர்டெயின்மென்ட் என்ற பதாகையின் கீழ், சுவப்னா பட்கர் மறைந்த பால் தாக்கரேயின் வாழ்க்கை வரலாற்றுத் திரைப்படமான பால்கடு என்ற மராத்தி மொழித் திரைப்படத்தைத் தயாரித்தார். படத்திற்கு பாடல் வரிகளையும் எழுதினார்.
# சுவப்னா பட்கர்

## உணவக உரிமையாளராக

ஒரு பெண் தொழில்முனைவோராக, இவர் மும்பையில் பல சமையல் மற்றும் சிறந்த உணவு குடும்ப உணவகமான *Saffron 12 ஐ* நிறுவினார். 12 மார்ச் 2013 அன்று, சாப்ரான் 12 வெளியீட்டு விழாவில், சஞ்சய் தத், பப்பி லஹரி, ஹ்ரிஷிதா பட், முதாசிர் அலி, தாஜ்தர் அம்ரோஹி, சுரேஷ் வாட்கர், வைப் பத்மா, தலிப் தஹில், கேரி ரிச்சர்ட்சன், முரளி சர்மா ஆகியோர் விருந்தினர்களாகக் காணப்பட்டனர்.
# சுவப்னா பட்கர்

## தனிப்பட்ட வாழ்க்கை

இவர் போலி மருத்துவப் பட்டம் பெற்ற வழக்கில் 2021 சூன் 8 அன்று மும்பையில் பாந்த்ரா காவல்துறையினரால் கைது செய்யப்பட்டார். தான் கைது செய்யப்பட்டதை "பழிவாங்கும் கைது" என்று பட்கர் குற்றம் சாட்டினார். பம்பாய் உயர் நீதிமன்றம் 27 சூன் 2021 அன்று பட்கருக்கு ஜாமீன் வழங்கியது
# ஷெ மக்கள்

**ஷெ மக்கள்** (She people) என்பவர்கள் சீனாவில் வாழ்கின்ற ஓர் இனக்குழுவினர் ஆவர். இவர்கள் சீன மக்கள் குடியரசால் அதிகாரப்பூர்வமாக அங்கீகரிக்கப்பட்ட 56 இனக்குழுக்களில் 11வது பெரிய இனக்குழுவினர் ஆவர்.  
இவர்கள் பெரும்பாலும் சீனாவின் புஜியான், ஜெஜியாங், ஜியாங்சி, அன்ஹுய் மற்றும் குவாங்டாங் மாகாணங்களில் வசிக்கின்றனர் . தைவானில் ஹக்கா சிறுபான்மை மக்களிடையே சில ஷெ மக்கள் வாழ்கின்றனர்.
# ஷெ மக்கள்

## மொழிகள்

புஜியான், ஜெஜியாங் மற்றும் ஜியாங்சி மாகாணங்களில் உள்ள ஏறத்தாழ நான்கு இலட்சம் பேர் ஷெ சீன மொழி பேசுகின்றனர். இது கேசிய மொழியுடன் தொடர்புடைய ஓர் வகைப்படுத்தப்படாத சீன மொழி வகையாகும். குவாங்டாங் மாகாணத்தில் உள்ள ஷெ மக்கள் ஹ்மாங்-மியன் மொழியைப் பேசுகிறார்கள்.
# ஷெ மக்கள்

## வரலாறு

ஷெ மக்கள் குவாங்டாங்கின் ஆரம்பகால குடியேறியவர்களில் இனக்குழுக்களில் ஒன்றாவர். இவர்கள் புதிய கற்காலத்தில் மீன்பிடிக்க ஆழமற்ற கரை பகுதிகளில் குடியேறியதாக கருதப்படுகிறது. போரிடும் நாடுகளின் காலத்தில், யுயெட் மக்கள் தெற்கு நோக்கி நகர்ந்த பிறகு, வளங்களுக்காக இரு மக்களிடையே கடுமையான போட்டி உருவானது. மிங்-கிங் வம்சங்களின் ஆட்சியின் போது, ஷி மக்கள் வடக்கு புஜியானில் உள்ள தங்கள் தாயகத்தை விட்டு வெளியேறி, பிறகு ஜெஜியாங்கின் தெற்குப் பகுதி மற்றும் யாங்சி நதி பகுதியில் உள்ள மலை பகுதிகளுக்கு சென்று குடியேறினர்.
# ஆர். பக்கிரிசாமி (நடிகர்)

**ஆர். பக்கிரிசாமி** என்பவர் தமிழ் திரைப்பட நடிகர் ஆவார். இவர் எதிர்நாயகனாவும, நகைச்சுவை கதாப்பாத்திரங்களிலும் நடித்துள்ளனர். மார்டன் திரையரங்கம் தயாரித்த பெரும்பான்மை திரைப்படங்களில் நடித்துள்ளார்.  
நடிகை அஞ்சலி தேவி தயாரித்த *அடுத்த வீட்டுப் பெண்* திரைப்படத்தில் சங்கீத ஆசிரியர் நடித்தார். அக்கதாப்பாத்திரம் பெரிய புகழை ஈட்டுத்தந்தது.
# ஆர். பக்கிரிசாமி (நடிகர்)

## திரைப்படங்கள்

1. ஆசை,
1. காதலித்தால் போதுமா,
1. கலாட்டா கல்யாணம், க்ஷ
1. கருந்தேழ் கண்ணாயிரம்,
1. அனாதை ஆனந்தன்,
1. ஜஸ்ரிஸ் விஸ்வநாத்,
1. மகளே உன் சமத்து,
1. கடன் வாங்கி கல்யாணம்,
1. தரிசனம், காவல் தெய்வம்,
1. நீதி,
1. வல்லவனுக்கு வல்லவன்,
1. சொந்தம்,
1. துணிவே தோழன் [1980],
1. கைதியின் காதலி [1963] ,
1. அனாதை ஆனந்தன் [1970],
1. “துள்ளி ஓடும் புள்ளிமான்” [1971],
1. வல்லவன் வருகிறான் [1979],
1. அலாவுதீனும் அற்புத விளக்கும் [1957] பொண்ணுக்கேத்த புருஷன் [1992],
1. கரிமேடு கருவாயன் [1985],
1. கீதா ஒரு செண்பகப் பூ [1980],
1. ”பெற்ற மகனை விற்ற அன்னை” [1958],
1. மரகதம் [1959,
1. ’பிராயச்சித்தம்’ [1976],
1. பெண்ணை நம்புங்கள் [1973]
# லிசு மக்கள்

**லிசு மக்கள்** மியான்மர், தென்மேற்கு சீனா, தாய்லாந்து மற்றும் இந்திய மாநிலமான அருணாச்சல பிரதேசத்தின் மலைப்பகுதிகளில் வசிக்கும் ஓர் இனக்குழுவினர் ஆவர்.  
சீனாவின் யுனான் மற்றும் சிச்சுவான் மாகாணத்தில் ஏறத்தாழ ஏழரை இலட்சம் லிசு மக்கள் வாழ்கின்றனர். இவர்கள் சீன மக்கள் குடியரசால் அதிகாரப்பூர்வமாக அங்கீகரிக்கப்பட்ட 56 இனக்குழுக்களில் ஓர் இனக்குழுவினர் ஆவர். மியான்மரில் ஏறத்தாழ ஆறு இலட்சம் லிசு மக்கள் உள்ளனர் மற்றும் லிசு இனக்குழு அங்கீகரிக்கப்பட்ட 135 இனக்குழுக்களில் ஒன்றாக உள்ளது. தாய்லாந்தில் ஏறத்தாழ ஐம்பது ஆயிரம் லிசு மக்கள் அங்குள்ள மலைப்பகுதிகளில் வாழ்கின்றனர்.  
லிசு பழங்குடியினர் இடையே 58 க்கும் மேற்பட்ட வெவ்வேறு பிரிவுகள் உள்ளன. ஒவ்வொரு குடும்ப குலத்திற்கும் வெவ்வேறு குடும்பப்பெயர் உள்ளது.
# லிசு மக்கள்

## வரலாறு

லிசு மக்களின் வரலாறு ஒரு தலைமுறையிலிருந்து அடுத்த தலைமுறைக்கு பாடல்களின் வடிவத்தில் பரப்பப்பட்டது.  
தற்போதைய திபெத்தியர்கள் திபெத் பீடபூமிக்கு வருவதற்கு முன்பே கிழக்கு திபெத்தில் லிசு மக்கள் தோன்றியதாக நம்பப்படுகிறது. லிசு அறிஞர்கள் மேற்கொண்ட ஆராய்ச்சியின் படி இவர்கள் அங்கிருந்து வடமேற்கு யுன்னானுக்குச் சென்றதாகக் குறிப்பிடுகிறது. லிசு மக்களின் மொழி பர்மிய மற்றும் திபெத்திய மொழிகளுடன் தொடர்புடையது. ஹான் சீன மிங் வம்சத்திற்குப் பிறகு, கிபி 1140-1644 இல் கிழக்கு மற்றும் தெற்கு லிசு மக்களின் மொழிகள் மற்றும் கலாச்சாரம் ஹான் கலாச்சாரத்தால் பெரிதும் பாதிக்கப்பட்டன. 18 ஆம் நூற்றாண்டின் நடுப்பகுதியில், யின்ஜியாங்கில் உள்ள லிசு மக்கள் பர்மாவிற்குச் செல்லத் தொடங்கினர் மற்றும் தெற்கு லிசு மக்களின் ஒரு பகுதி பின்னர் 19 ஆம் நூற்றாண்டின் பிற்பகுதியில் வடக்கு தாய்லாந்திற்குச் சென்றனர்.  
இந்தியாவில் ஏறத்தாழ ஐந்தாயிரம் லிசு மக்கள் உள்ளனர் மற்றும் அங்கு லிசு மக்கள் *யோபின்* என்று அழைக்கப்படுகிறார்கள். லிசு மக்கள் இந்தியாவின் அருணாச்சல பிரதேசத்தின் சிறுபான்மை பழங்குடியினரில் ஒன்றாவர். லிசு மக்களின் சில குழுக்கள் லெடோ சாலை வழியாக இந்தியாவை வந்தடைந்தனர். இவர்கள் பிரித்தானியரின் கீழ் நிலக்கரிச் சுரங்கத் தொழிலாளிகளாகப் பணிபுரிந்தனர்.
# லிசு மக்கள்

## கலாச்சாரம்

லிசு கிராமங்கள் வழக்கமாக துவைப்பதற்கு மற்றும் குடிப்பதற்கு எளிதாக தண்ணீருக்கு அருகில் கட்டப்படுகின்றன. இவர்களின் பாரம்பரிய வீடுகள் பொதுவாக தரையில் கட்டப்பட்டு, மூங்கில் சுவர்கள் மற்றும் மண் தரைகளை கொண்டுள்ளன. இருப்பினும் இப்பொது வசதியுள்ள லிசு மக்கள் மரத்தாலான அல்லது கான்கிரீட் வீடுகளில் வசிக்கின்றனர்.
# விரிவுரை

**விரிவுரை** (Lecture வாசித்தல்) என்பது ஒரு குறிப்பிட்ட பாடத்தைப் பற்றிய தகவல்களை வழங்க அல்லது மக்களுக்கு கற்பிப்பதனை நோக்கமாகக் கொண்ட ஒரு வாய்வழி விளக்கக்காட்சி ஆகும். எடுத்துக்காட்டாக பல்கலைக்கழகம் அல்லது கல்லூரிப் பேராசிரியர்களது கற்பித்தல் முறை . இவை முக்கியமான தகவல், வரலாறு, பின்னணி, கோட்பாடுகள் மற்றும் சமன்பாடுகளை வெளிப்படுத்தப் பயன்படுகிறது. ஒரு அரசியல்வாதியின் பேச்சு, ஒரு அமைச்சரின் பிரசங்கம் அல்லது ஒரு வணிக ரீதியிலான விற்பனை விளக்கக்காட்சி ஆகியவை விரிவுரை வடிவத்தின் ஒத்ததாக இருக்கலாம். வழக்கமாக விரிவுரையாளர் ஓர் அறையின் முன்புறத்தில் நின்று விரிவுரையின் உள்ளடக்கத்துடன் தொடர்புடைய தகவல்களை வாசிப்பார்.  
விரிவுரைகள் முறையில் கற்பித்தல் நடைபெறுவது விமர்சிக்கப்பட்டாலும், பல்கலைக்கழகங்கள் தங்கள் பெரும்பான்மையான படிப்புகளுக்கு மாற்றுக் கற்பித்தல் முறைகளைக் கண்டறியவில்லை. விரிவுரை என்பது முக்கியமாக ஒரு வழித் தொடர்பு முறையாகும் என்று விமர்சகர்கள் சுட்டிக்காட்டுகின்றனர், இது பெரும்பான்மையான பார்வையாளர்களின் பங்கேற்பை உள்ளடக்காத செயலற்ற கற்றலைச் சார்ந்துள்ளது. எனவே, விரிவுரை என்பது பெரும்பாலும் செயல்வழிக் கற்றலுடன் முரண்படுகிறது. திறமையான பேச்சாளர்களால் வழங்கப்படும் விரிவுரைகள் மிகவும் ஊக்கமளிக்கும்; குறைந்த பட்சம், விரிவுரைகள் ஒரு குறிப்பிட்ட துறைக்கு அதிக எண்ணிக்கையிலான மாணவர்களை அறிமுகப்படுத்துவதற்கான விரைவான, மலிவான மற்றும் திறமையான வழியாக கல்விக் கூடங்களில் கருதப்படுகிறது.
# விரிவுரை

## சொற்பிறப்பியல்

"விரிவுரை" என்ற பெயர்ச்சொல் 14 ஆம் நூற்றாண்டிலிருந்து தொடங்குகிறது, இலத்தீன் சொல்லான *லெகெரே* என்பதற்கு படிப்பது என்று பொருளாகும். 16 ஆம் நூற்றாண்டில், கல்வி தொடர்பாக வழங்கப்படும் வாய்வழி விரிவுரை என பொருள்பட்டது. "*லெக்டர்ன்*" என்ற பெயர்ச்சொல் விரிவுரையாளர்கள் பயன்படுத்தும் வாசிப்பு மேசையைக் குறிக்கிறது.
# பல்கலைக்கழக நுழைவுத் தேர்வு

**பல்கலைக் கழக நுழைவுத் தேர்வு** (Matriculation) என்பது ஒரு பல்கலைக்கழகத்தில் நுழைவதற்கான முறையான செயல்முறை அல்லது பதின்நிலைத் தேர்வு போன்ற சில கல்வித் தேவைகளைப் பூர்த்தி செய்வதன் மூலம் பல்கலைக்கழகங்களில் நுழைவதற்குத் தகுதி பெறுவதனைக் குறிப்பதாகும்.
# பல்கலைக்கழக நுழைவுத் தேர்வு

## இந்தியா

இந்தியாவில், பதின்நிலை (*மெட்ரிகுலேசன்*) என்பது பத்தாம் வகுப்பின் இறுதி முடிவுகளைக் குறிக்க பொதுவாகப் பயன்படுத்தப்படும் ஒரு சொல்லாகும். மேலும், நடுவண் இடைநிலைக் கல்வி வாரியம் அல்லது மாநில வாரியத் தேர்வுகளில் தேர்ச்சி பெறுவதன் மூலம் பெறப்படும் தகுதி, " பதின்நிலைத் தேர்வுகள்" எனப்படுகிறது.  
பிரித்தானியாவின் இந்தியப் பேரரசு காலம் முதலே 10 மற்றும் 12 ஆம் வகுப்புப் தேர்வுகளுக்கு முறையே பல்கலைக்கழக நுழைவுத் தேர்வு மற்றும் இடைநிலைத் தேர்வு போன்ற சொற்களைப் பயன்படுத்துகிறது. இருப்பினும் இங்கிலாந்தில் இந்த விதிமுறைகள் 'O' அல்லது அடிப்படை நிலைத் தேர்வுகள் (தற்போது GCSE என அழைக்கப்படுகின்றன) என அழைக்கப்படுகிறது.  
அறிவியல் பாடங்கள் ஆங்கில மொழியில் கற்பிக்கப்படுகின்றன. அதே நேரத்தில் பிராந்திய மொழிகளும் விருப்ப மொழியாக உள்ளது. பதின்நிலை அல்லது 10 ஆம் வகுப்பில் தேர்ச்சி பெறும் பெரும்பாலான மாணவர்கள் 15-16 வயதுடையவர்களாக உள்ளனர். இந்தத் தேர்வில் தேர்ச்சி பெற்ற பிறகு, ஒரு மாணவர் மேல்நிலைப் பள்ளியில் தொடரலாம். 12 ஆம் வகுப்பில் தேர்ச்சி பெறும் பெரும்பாலான மாணவர்கள் 17-18 வயதுடையவர்களாவர். நடுவண் இடைநிலைக் கல்வி வாரியம் மற்றும் ICSE வாரியங்கள் தேசிய அளவில் பன்னிரண்டாம் வகுப்பு படிப்புகளை நடத்துகின்றன, அதே நேரத்தில் மாநில வாரியங்கள் மாநில அளவில் செயல்படுகின்றன. அடிப்படை பாடத்திட்டம் CBSE ஆல் பரிந்துரைக்கப்பட்டாலும் இந்தியாவில் உள்ள பல்வேறு பல்கலைக்கழகங்களில் நுழைவதற்கான அனைத்து போட்டித் தேர்வுகளும் நடுவன் வாரியப் பாடத்திட்டத்தை அடிப்படையாகக் கொண்டவையாகும். NTSE, NSO, NSTSC போன்ற பதின்நிலைத் தேர்வுகளில் பங்கேற்கும் மாணவர்களுக்கு பல்வேறு உதவித்தொகைகளும் வழங்கப்படுகின்றன.
# தென்சீனா

**தென் சீனா** (*South China*, ) என்பது சீனாவின் தெற்கு எல்லையிலுள்ள நிலப்பகுதிகளைக் குறிக்கிறது. இப்பகுதி மிகவும் கலாச்சார முக்கியத்துவம் பெற்ற பகுதியாகும். இப்பகுதியிலேயே பல தற்காப்புக் கலைகள் தோன்றின. இருப்பினும், குறிப்பிடதகுந்த சிறப்பு யாதெனில், இங்கு வாழும் மக்களில் பெரும்பான்மையர் சீர்தரமுள்ள சீனமொழியைப் பேசுபவர்கள் அல்ல. இங்குள்ள மக்களின் மொழி, கண்டோனீயம் என்பதாகும். குவாங்சி நிலப்பகுதியில் பல்வேறு சிறுபான்மை இனக்குழு மக்கள் வாழ்கின்றனர்.
# தென்சீனா

## இவற்றையும் காணவும்

- கிழக்கு சீனா
- நடு சீனா
- வடகிழக்கு சீனா
- வடமேற்கு சீனா
- தென்கிழக்கு சீனா
- தென்மேற்கு சீனா
# கெலாவோ மக்கள்

**கெலாவோ மக்கள்** (Gelao people) என்பது சீனா மற்றும் வியட்நாம் நாடுகளில் வாழ்கின்ற ஓர் இனக்குழுவினர் ஆவர். இவர்கள் சீன மக்கள் குடியரசால் அதிகாரப்பூர்வமாக அங்கீகரிக்கப்பட்ட 56 இனக்குழுக்களில் ஓர் இனக்குழுவினர் ஆவர். இருப்பினும், பல கெலாவோ மக்கள் சீன அரசாங்கத்தால் யி, மியாவோ மற்றும் சுவாங் என வேறு பிரிவினருடன் அடையாளம் காணப்படுகின்றனர்.  
சீனாவில் ஏறத்தாழ நான்கரை இலட்சம் கெலாவோ மக்கள் உள்ளனர். இவர்கள் பெரும்பாலும் குய்சோவின் மேற்குப் பகுதியில் உள்ள வுச்சுவான் கெலாவ் மற்றும் மியாவ் தன்னாட்சி மாகாணங்களிலும், ஜூனியில் உள்ள தாவோஜென் கெலாவ் மற்றும் மியாவ் தன்னாட்சி கவுண்டி போன்ற கெலாவ் தன்னாட்சி மாகாணங்களிலும் காணப்படுகின்றனர். இந்த மக்களில் சிலர் மேற்கு குவாங்சி (லாங்லின் தன்னாட்சி மாகாணம்), தென்கிழக்கு யுன்னான் மற்றும் தெற்கு சிச்சுவான் ஆகிய இடங்களில் வாழ்கின்றனர். வியட்நாமில் கெலாவோ மக்கள் ஒரு அதிகாரப்பூர்வ இனக்குழுவினராக உள்ளனர். அங்கு ஏறத்தாழ மூன்றாயிரம் கெலாவோ மக்கள் வாழ்கின்றனர். இவர்கள் பெரும்பாலும் ஹா ஜியாங் மாகாணத்தின் கார்ஸ்ட் பீடபூமியில் வசிக்கின்றனர்.
# கெலாவோ மக்கள்

## வரலாறு

கெலாவோ மக்கள் பெரும்பாலும் குயிசூ மாகாணத்தின் பழங்குடியினராகக் கருதப்படுகிறார்கள். கெலாவோ மக்களின் மூதாதையர்கள் பண்டைய யெலாங்கில் வாசித்த ராவ் மக்கள் என கருதப்படுகின்றது.
# கெலாவோ மக்கள்

## மொழி

கெலாவோ மக்கள் பேசும் மொழிகள் கிரா-டாய் மொழி குடும்பத்தைச் சேர்ந்தவை. இன்று இவர்களில் ஒரு சிறுபான்மையினர் மட்டுமே இன்னும் இந்த மொழியைப் பேசுகிறார்கள். பல்வேறு கெலாவோ பேச்சுவழக்குகள் ஒன்றுக்கொன்று வித்தியாசமாக இருப்பதால், மாண்டரின் மொழி ஒரு பொது மொழியாகப் பயன்படுத்தப்பட்டு, இப்போது கெலாவோ மக்கள் பேசும் மொழிகளில் ஒன்றாக இருக்கிறது. மற்ற மொழிகளில் ஹுமாங்க், நுவோசு மற்றும் போயி ஆகியவையும் பயன்படுத்தப்படுகின்றன.
# கெலாவோ மக்கள்

## கலாச்சாரம்

ஆண்களின் பாரம்பரிய உடைகள் ஒரு நீளக்கை சட்டை மற்றும் நீண்ட கால்சட்டை ஆகியவற்றைக் கொண்டது. பெண்கள் ஜாக்கெட்டுகள் மற்றும் குறுகிய பாவாடைகளை அணிகிறார்கள். இந்த பாவாடைகள் மூன்று பகுதிகளாகப் பிரிக்கப்படுகின்றன: முதல் பகுதி சிவப்பு நிறத்தால் ஆனது, மற்ற இரண்டு பகுதிகள் முறையே கருப்பு மற்றும் வெள்ளை நிற துணியால் அலங்கரிக்கப்படுகிறது. சில சமயங்களில் பெண்கள் நீண்ட தாவணியை அணிவார்கள்.  
கெலாவோ மக்களின் பாரம்பரிய இசையில் *ஜியாவோஹு* (角胡; பின்யின் : ஜியோஹோ) எனப்படும் மாட்டுக் கொம்பிலிருந்து செய்யப்பட்ட இரண்டு சரங்கள் கொண்ட பிடில் போன்ற ஓர் இசைக்கருவி பயன்படுத்தப்படுகிறது.  
கெலாவோ மக்களின் இலக்கியங்கள் பொதுவாக நாட்டுப்புற கவிதைகள் மற்றும் பழமொழிகள் போன்றவற்றை உள்ளடக்கிய வாய்வழி இலக்கியங்களாகும். இவர்களின் பழங்கால நாட்டுப்புறப் பாடல்கள் வெவ்வேறு எண்ணிக்கையிலான சொற்களின் நீண்ட மற்றும் குறுகிய வாக்கியங்களைக் கொண்டிருக்கின்றன. கடந்த இருநூறு அல்லது முந்நூறு ஆண்டுகளில், இவர்களின் இலக்கியங்கள் பல சீன மொழியிலிருந்து வார்த்தைகளையும் சொற்றொடர்களையும் கடன் வாங்கியுள்ளது.  
இவர்கள் பெரும்பாலும் தாவோயிச சமயத்தை கடைபிடிக்கின்றனர். இவர்களில் ஒரு குறிப்பிடத்தக்க சிறுபான்மையினர் ஆனால் பௌத்த சமயத்தை கடைபிடிக்கின்றனர்.
# அல்லியம் ஓலேரேசியம்

**அல்லியம் ஓலேரேசியம்** (தாவரவியல் பெயர்: *Allium oleraceum, field garlic*) என்பது பூண்டு இனங்களில் ஒன்றாகும். இவ்வினம் இது ஐரோவாசியாவின் அகணியத் தாவரம் ஆகும். துருக்கியில் இவ்வினம் காணப்படுவதாகவும் குறிப்புகள் உள்ளன. இது காடுகளின் உலர்ந்த நிலப்பகுதிகளில் உயரம் வரை வளரும் இயல்புடையாக உள்ளது.
# தெலங்காணா மாநில மகளிர் ஆணையம்

**தெலங்காணா மாநில மகளிர் ஆணையம்** (*Telangana State Women Commission*) என்பது தெலங்காணா மாநிலத்தில் பெண்களுக்கு எதிரான குற்றங்கள் தொடர்பான பிரச்சினைகளைக் கையாள்வதற்காக 1993ஆம் ஆண்டு அமைக்கப்பட்ட ஒரு சட்டப்பூர்வ அமைப்பாகும். தெலங்காணா அரசால் அம்மாநிலத்தில் பெண்கள் நல ஆணையம் நீதித்துறை சார்பு அமைப்பாக அமைக்கப்பட்டது.
# தெலங்காணா மாநில மகளிர் ஆணையம்

## வரலாறும் குறிக்கோள்களும்

தெலங்காணா மாநில மகளிர் ஆணையம், பெண்கள் தொடர்பான குறிப்பிட்ட பிரச்சனைகளை விசாரிப்பதற்காகவும், மாநிலத்தில் பெண்கள் தொடர்பான பிரச்சனைகளை ஆய்வு செய்யவும் உருவாக்கப்பட்டது. குடும்பம் மற்றும் சமூகத்தில் எதிர்கொள்ளும் எந்தவொரு துன்புறுத்தல் மற்றும் பிரச்சினைகளுக்கு எதிராகப் பெண்களின் உரிமைகளைப் பாதுகாப்பதற்கும், அவர்களின் பாதுகாப்பு மற்றும் சமத்துவத்தை உறுதி செய்வதற்கும் ஆணையம் அதிகாரங்களைக் கொண்டுள்ளது.  
தெலங்காணா மாநில மகளிர் ஆணையம் பின்வரும் நோக்கங்களுடன் உருவாக்கப்பட்டது:  
- பெண்களின் பாதுகாப்பையும் நலனையும் உறுதி செய்தல்.
- சம்பந்தப்பட்ட சட்டங்களை மீறினால் அல்லது வாய்ப்பு மறுக்கப்பட்டால் அல்லது பெண்களுக்கு எந்த உரிமையையும் பறிக்கும் பட்சத்தில் சரியான நேரத்தில் தலையிடுவதன் மூலம் பாலின அடிப்படையிலான பிரச்சினைகளைக் கையாளுதல்.
- பெண்கள் சார்ந்த பிரச்சனைகளில் மாநில அரசுக்குப் பரிந்துரைத்தல்.
- மாநிலத்தில் பெண்கள் அடிப்படையிலான சட்டம் குறித்து பொதுமக்களிடம் விழிப்புணர்வை ஏற்படுத்த ஆணையம் அவ்வப்போது நடவடிக்கை எடுத்து வருகிறது.  
தெலங்காணா மாநில மகளிர் ஆணையம் 181 என்ற எண்ணை மாநிலத்தின் மகளிர் உதவி எண்ணாக செயல்படுத்தியது மற்றும் சுய உதவிக்குழுக்கள் முயற்சியைத் தொடங்கியது
# தெலங்காணா மாநில மகளிர் ஆணையம்

## அமைப்பு

தெலங்காணா மாநில மகளிர் ஆணையம் தலைவர் மற்றும் பிற உறுப்பினர்களுடன் உருவாக்கப்பட்டது. மாநில மகளிர் ஆணையத்தின் தலைவரை நியமிப்பதற்கான வழிமுறைகளை மாநிலத்தின் சமூக நலத்துறை உருவாக்குகிறது. அவர்களின் சம்பளம் மற்றும் இதர ஊதியங்கள் மாநில அரசால் நிர்ணயிக்கப்பட்டு, அவ்வப்போது திருத்தப்பட்டு வருகின்றன.  
தெலங்காணா மாநில மகளிர் ஆணையத்தின் தலைவராக வகிதி சுனிதா லட்சுமா ரெட்டி உள்ளார். இவர் மற்ற உறுப்பினர்களுடன் சேர்ந்து 3 ஆண்டுகள் பதவியிலிருப்பார்.
# தெலங்காணா மாநில மகளிர் ஆணையம்

## செயல்பாடுகள்

2006-இல் தெலங்காணா மாநில மகளிர் ஆணையம் கீழ்கண்ட செயல்பாடுகளைச்
கீழ்கண்ட செயல்பாடுகளைச் செய்ய உருவாக்கப்பட்டது:  
- இந்திய அரசியலமைப்புச் சட்டம் மற்றும் பெண்கள் தொடர்பான சட்டங்களின் கீழ் பெண்களுக்கு உத்தரவாதம் அளிக்கப்பட்டுள்ள ஏற்பாடு மற்றும் பாதுகாப்பைக் கடைப்பிடிப்பதை ஆணையம் உறுதி செய்தல்
- மாநிலத்தில் உள்ள எந்தவொரு நிறுவனமும் பெண்களுக்கான பாதுகாப்பு நடவடிக்கைகளைச் செயல்படுத்தத் தவறினால், அதை அரசின் கவனத்திற்குக் கொண்டு செல்லுதல்
- மாநிலப் பெண்களுக்கு நீதி வழங்குவதில் தவறினால் எந்தச் சட்டத்திலும் திருத்தங்களைப் பரிந்துரை செய்தல்.
- பெண்களின் உரிமைகள் மீறப்படுவது தொடர்பான எந்தவொரு பிரச்சினையையும் சம்பந்தப்பட்ட அதிகாரிகளிடம் எடுத்துச் சொல்லி, அவர்களுக்குத் தொடர்ந்து நடவடிக்கை எடுக்கப் பரிந்துரை செய்தல்
- இந்திய அரசியலமைப்புச் சட்டத்தின் கீழ் உத்தரவாதம் அளிக்கப்பட்டுள்ள தங்களின் உரிமைகளை மீறுதல் மற்றும் பாதுகாப்பு நடவடிக்கைகள் செயல்படுத்தப்படாதது போன்ற புகார்களைக் கொண்ட பெண்கள் நேரடியாக மகளிர் ஆணையத்தை அணுகலாம்.
- மாநிலத்தில் வன்கொடுமைகள் மற்றும் பாகுபாடுகளால் பாதிக்கப்பட்ட பெண்களுக்கு ஆலோசனை மற்றும் உதவி.
- பெண்களின் வெகுஜனக் குழு சம்பந்தப்பட்ட ஏதேனும் பிரச்சினைகளுக்கு வழக்குச் செலவுகளுக்கு நிதியளித்தல் மற்றும் இது தொடர்பான அறிக்கைகளை அவ்வப்போது மாநில அரசுக்குச் செய்தல்.
- பெண் கைதிகள் அடைக்கப்பட்டுள்ள எந்த வளாகம், சிறை அல்லது இதர தங்குமிடங்கள் அல்லது வேறு ஏதேனும் வழக்குகளை ஆய்வு செய்து, தேவைப்பட்டால், சம்பந்தப்பட்ட அதிகாரிகளின் கவனத்திற்குக் கொண்டு வருதல்.
- ஏதேனும் குறிப்பிட்ட பெண்கள் சார்ந்த பிரச்சனைகளை விசாரிக்கவும், ஆய்வு செய்யவும் மற்றும் விசாரிக்கவும்.
- கல்வி ஆராய்ச்சியைத் தொடங்குதல் அல்லது ஏதேனும் ஊக்குவிப்பு முறைகளை மேற்கொள்ளுதல் மற்றும் அனைத்துப் பகுதிகளிலும் பெண்களின் பிரதிநிதித்துவத்தை உறுதி செய்வதற்கான வழிகளைப் பரிந்துரைக்கவும் மற்றும் மகளிரின் உரிமைகளைப் பறிப்பதற்கான காரணங்களைக் கண்டறிதல்.
- பெண்களின் உரிமைகள் அல்லது பெண்கள் பாதுகாப்புச் சட்டங்கள் நடைமுறைப்படுத்தப்படாமை அல்லது அவர்கள் தொடர்பான எந்தவொரு கொள்கைகளுக்கும் இணங்காதது அல்லது பெண்கள் நலன் மற்றும் அவர்களுடன் தொடர்புடைய நிவாரணம் தொடர்பான அறிவுறுத்தல்களைப் பின்பற்றத் தவறிய எந்தவொரு பிரச்சினையையும் தானாக முன்வந்து அல்லது ஏதேனும் புகார்களை விசாரித்தல்  
-
# தெலங்காணா மாநில மகளிர் ஆணையம்

## மேலும் பார்க்கவும்

- தேசிய மகளிர் ஆணையம்
# தமிழ்நாடு மாநில மகளிர் ஆணையம்

**தமிழ்நாடு மாநில மகளிர் ஆணையம்** (*Tamil Nadu State Commission for Women*) என்பது தமிழ்நாட்டில் பெண்களுக்கு எதிரான குற்றங்கள் தொடர்பான பிரச்சினைகளைக் கையாள்வதற்காக 1993ஆம் ஆண்டு உருவாக்கப்பட்ட ஒரு சட்டப்பூர்வமான அமைப்பாகும். மாநிலத்தில் பெண்கள் நல ஆணையம் அரியானா அரசால் ஒரு நீதித்துறை சார்பு அமைப்பாக அமைக்கப்பட்டது.
# தமிழ்நாடு மாநில மகளிர் ஆணையம்

## வரலாறும் நோக்கங்களும்

தமிழ்நாடு மாநில மகளிர் ஆணையம், பெண்கள் தொடர்பான குறிப்பிட்ட பிரச்சனைகளை விசாரிப்பதற்காகவும், மாநிலத்தின் பெண்கள் தொடர்பான பிரச்சனைகளை ஆய்வு செய்வதற்காகவும் உருவாக்கப்பட்டது. குடும்பம் மற்றும் சமூகத்தில் எதிர்கொள்ளும் எந்தவொரு துன்புறுத்தல் மற்றும் பிரச்சினைகளுக்கு எதிராகப் பெண்களின் உரிமைகளைப் பாதுகாப்பதற்கும், பெண்களின் பாதுகாப்பு மற்றும் சமத்துவத்தை உறுதி செய்வதற்கும் இந்த ஆணையம் அதிகாரங்களைக் கொண்டுள்ளது.  
தமிழ்நாடு மாநில மகளிர் ஆணையம் பின்வரும் நோக்கங்களுடன் உருவாக்கப்பட்டது:  
- பெண்களின் பாதுகாப்பையும் நலனையும் உறுதி செய்தல்.
- சம்பந்தப்பட்ட சட்டங்களை மீறினால் அல்லது வாய்ப்பு மறுக்கப்பட்டால் அல்லது பெண்களுக்கு எந்த உரிமையையும் பறிக்கும் பட்சத்தில் சரியான நேரத்தில் தலையீடு மூலம் பாலின அடிப்படையிலான பிரச்சினைகளைக் கையாளவும்.
- பெண்கள் சார்ந்த பிரச்சனைகளில் மாநில அரசுக்குப் பரிந்துரை.
- மாநிலத்தில் பெண்கள் அடிப்படையிலான சட்டம் குறித்து பொதுமக்களிடம் விழிப்புணர்வை ஏற்படுத்த ஆணையம் அவ்வப்போது நடவடிக்கை எடுத்து வருகிறது.
# தமிழ்நாடு மாநில மகளிர் ஆணையம்

## அமைப்பு

தமிழ்நாடு மாநில மகளிர் ஆணையம் தலைவர் மற்றும் அதிகபட்சம் 5 உறுப்பினர்களுடன் உருவாக்கப்பட்டது. மாநில மகளிர் ஆணையத்தின் தலைவரை நியமிப்பதற்கான வழிமுறைகளை மாநிலத்தின் சமூக நலத்துறை உருவாக்குகிறது.  
தமிழ்நாடு மாநில மகளிர் ஆணையத்தின் தலைவராக eஎ, எசு. குமாரி. இவர் மற்ற உறுப்பினர்களுடன் சேர்ந்து 3 ஆண்டுகள் பதவியில் இருப்பார்.
# தமிழ்நாடு மாநில மகளிர் ஆணையம்

## செயல்பாடுகள்

தமிழ்நாடு மாநில மகளிர் ஆணையம் கீழ்கண்ட செயல்பாடுகளைச் செய்ய உருவாக்கப்பட்டது:  
- இந்திய அரசியலமைப்புச் சட்டம் மற்றும் பெண்கள் தொடர்பான சட்டங்களின் கீழ் பெண்களுக்கு உத்தரவாதம் அளிக்கப்பட்டுள்ள ஏற்பாடு மற்றும் பாதுகாப்பைக் கடைப்பிடிப்பதை ஆணையம் உறுதி செய்தல்
- மாநிலத்தில் உள்ள எந்தவொரு நிறுவனமும் பெண்களுக்கான பாதுகாப்பு நடவடிக்கைகளைச் செயல்படுத்தத் தவறினால், அதை அரசின் கவனத்திற்குக் கொண்டு செல்லுதல்
- மாநிலப் பெண்களுக்கு நீதி வழங்குவதில் தவறினால் எந்தச் சட்டத்திலும் திருத்தங்களைப் பரிந்துரை செய்தல்.
- பெண்களின் உரிமைகள் மீறப்படுவது தொடர்பான எந்தவொரு பிரச்சினையையும் சம்பந்தப்பட்ட அதிகாரிகளிடம் எடுத்துச் சொல்லி, அவர்களுக்குத் தொடர்ந்து நடவடிக்கை எடுக்கப் பரிந்துரை செய்தல்.
- இந்திய அரசியலமைப்புச் சட்டத்தின் கீழ் உத்தரவாதம் அளிக்கப்பட்டுள்ள தங்களின் உரிமைகளை மீறுதல் மற்றும் பாதுகாப்பு நடவடிக்கைகள் செயல்படுத்தப்படாதது போன்ற புகார்களைக் கொண்ட பெண்கள் நேரடியாக மகளிர் ஆணையத்தை அணுகலாம்.
- மாநிலத்தில் வன்கொடுமைகள் மற்றும் பாகுபாடுகளால் பாதிக்கப்பட்ட பெண்களுக்கு ஆலோசனை மற்றும் உதவி.
- பெண்களின் வெகுஜனக் குழு சம்பந்தப்பட்ட ஏதேனும் பிரச்சினைகளுக்கு வழக்குச் செலவுகளுக்கு நிதியளித்தல் மற்றும் இது தொடர்பான அறிக்கைகளை அவ்வப்போது மாநில அரசுக்குச் செய்தல்.
- பெண் கைதிகள் அடைக்கப்பட்டுள்ள எந்த வளாகம், சிறை அல்லது இதர தங்குமிடங்கள் அல்லது வேறு ஏதேனும் வழக்குகளை ஆய்வு செய்து, தேவைப்பட்டால், சம்பந்தப்பட்ட அதிகாரிகளின் கவனத்திற்குக் கொண்டு வருதல்.
- ஏதேனும் குறிப்பிட்ட பெண்கள் சார்ந்த பிரச்சனைகளை விசாரிக்கவும், ஆய்வு செய்யவும் மற்றும் விசாரிக்கவும்.
- கல்வி ஆராய்ச்சியைத் தொடங்குதல் அல்லது ஏதேனும் ஊக்குவிப்பு முறைகளை மேற்கொள்ளுதல் மற்றும் அனைத்துப் பகுதிகளிலும் பெண்களின் பிரதிநிதித்துவத்தை உறுதி செய்வதற்கான வழிகளைப் பரிந்துரைக்கவும் மற்றும் மகளிரின் உரிமைகளைப் பறிப்பதற்கான காரணங்களைக் கண்டறிதல்.
- பெண்களின் உரிமைகள் அல்லது பெண்கள் பாதுகாப்புச் சட்டங்கள் நடைமுறைப்படுத்தப்படாமை அல்லது அவர்கள் தொடர்பான எந்தவொரு கொள்கைகளுக்கும் இணங்காதது அல்லது பெண்கள் நலன் மற்றும் அவர்களுடன் தொடர்புடைய நிவாரணம் தொடர்பான அறிவுறுத்தல்களைப் பின்பற்றத் தவறிய எந்தவொரு பிரச்சினையையும் தானாக முன்வந்து அல்லது ஏதேனும் புகார்களை விசாரித்தல்.
# தமிழ்நாடு மாநில மகளிர் ஆணையம்

## மேலும் பார்க்கவும்

தேசிய மகளிர் ஆணையம்
# சத்ய பால்

**சத்ய பால்** (*Satya Paul*) என்பது 1 ஏப்ரல் 1985-இல் நிறுவப்பட்ட இந்திய அச்சுகளுக்கு அறியப்பட்ட இந்திய வடிவமைப்பாளர் முத்திரை ஆகும். இந்த வணிக சின்னம் இப்போது இந்தியா முழுவதும் உள்ளது. இது வடிவமைப்பாளர் சத்ய பால் என்பவரால் நிறுவப்பட்டது. சஞ்சய் கபூர் (நிறுவனர் - ஜெனிசிசு சொகுசு) மற்றும் பாலின் மகன் புனித் நந்தா (2010 வரை ச*த்யா பால் கிரியேட்டிவ்* இயக்குநர்) ஆகியோரால் இயக்கப்பட்டது.  
இந்த முத்திரையின் நிறுவனர் சத்ய பால், சனவரி 6, 2021 அன்று கோவையில் காலமானார்.
# சத்ய பால்

## தயாரிப்புகள்

சத்ய பால் தயாரிப்பு வரிசையில் பெண்களுக்கான வடிவமைப்பு உடைகள் பெரும்பாலும் புடவைகள், குர்தாக்கள், கைப்பைகள், தாவணிகள் மற்றும் கழுத்துப் பட்டை, இடிப்பு பட்டை, பணப்பைபோன்ற ஆண்களுக்கான அணிகலன்களும் உள்ளன.
# சத்ய பால்

## வடிவமைப்பு ஒத்துழைப்பு

மார்பகப் புற்றுநோய்க்கான *திங்க் பிங்க்-விழிப்புணர்வு* பிரச்சாரத்திற்காக மும்பையின் டாட்டா நினைவு மைய மருத்துவமனையுடன் பெண்கள் புற்றுநோய் முன்முயற்சிக்காக சத்ய பால் கைகோர்த்தார். மார்பக புற்றுநோயை எதிர்த்துப் போராடி உயிர் பிழைத்த மும்பை சமூகவாதியும், பரோபகாரருமான தேவிகா போஜ்வானியின் சிந்தனையில் உருவானது இந்தத் திட்டம். புற்றுநோயை எதிர்த்துப் போராடும் பெண்களின் வலிமையையும் போராட்டத்தையும் குறிக்கும் வகையில் *'ரே ஆப் ஹோப்*<nowiki/>' என்ற சிறப்புத் திட்டத்துடன் உருவாக்கப்பட்டது.  
2006-இல், இந்த வணிக முத்திரை உலக வன நிதியத்துடன் இணைந்து அழிந்து வரும் உயிரினங்களின் சேகரிப்பை அறிமுகப்படுத்தியது.  
2003ஆம் ஆண்டில், சத்ய பால் சையது ஐதர் ராசாவின் நான்கு ஓவியங்களை உருமாற்றம் செய்து வரையறுக்கப்பட்ட பதிப்பு பட்டுத் துணிகளில் மீண்டும் உருவாக்கினார்.
# மலாயா பல்கலைக்கழக நிபுணத்துவ மையம்

**மலாயா பல்கலைக்கழக நிபுணத்துவ மையம்** (மலாய்:*Pusat Pakar Universiti Malaya*; ஆங்கிலம்:*Universiti Malaya Specialist Centre*) (**UMSC**) என்பது மலேசியாகோலாலம்பூரில் அமைந்துள்ள மலாயா பல்கலைக்கழகத்தின் மருத்துவ மையம் ஆகும். மலேசியாவில் உள்ள முன்னணி தனியார் மருத்துவமனைகளில் மலாயா பல்கலைக்கழக நிபுணத்துவ மையமும் ஒன்றாக அறியப்படுகிறது.  
பொதுத் துறையிலிருந்த சிறந்த மருத்துவ நிபுணர்கள், தனியார் மருத்துவத் துறைக்குப் புலம் பெயர்வதைத் தடுப்பதற்கான முயற்சியாக, 1998-ஆம் ஆண்டில் மலாயா பல்கலைக்கழகம் மற்றும் அதன் மருத்துவத் துறையினால் இந்த நிபுணத்துவ மையம் நிறுவப்பட்டது.
# மலாயா பல்கலைக்கழக நிபுணத்துவ மையம்

## பொது

நாட்டின் முதன்மையான நிபுணத்துவ மருத்துவமனையாகக் கருதப்படும் இந்த மருத்துவ மையத்தில் 270-க்கும் மேற்பட்ட பல்துறை மருத்துவ நிபுணர்கள்; பேராசிரியர்கள் உள்ளனர். சிக்கலான மருத்துவம் மற்றும் அறுவை சிகிச்சைகளை நவீனத் தொழில்நுட்பத்தின் வழியாக தீர்வு காண்கின்றனர். இந்த நிபுணத்துவ மருத்துவமனையில் 40 சிகிச்சை அறைகள்; 99 படுக்கைகள்; மற்றும் நான்கு பல் மருத்துவ அறைகளும் உள்ளன.  
1998-ஆம் ஆண்டில் நிறுவப்பட்ட இந்த மையம், தொடக்கத்தில் மலாயா பல்கலைக்கழக மருத்துவ மையத்தில் (*Universiti Malaya Medical Centre*) அமைந்திருந்தது. 2007-ஆம் ஆண்டில் தன் சொந்த கட்டிடத்திற்கு மாற்றப்பட்டது. மலாயா பல்கலைக்கழக மருத்துவ மையம் தான் மலேசியாவின் மிகப்பெரிய கற்பித்தல் மருத்துவமனை ஆகும்; மற்றும் மலேசியாவின் பழமையான மருத்துவப் பள்ளியாகவும் கருதப்படுகிறது.
# இராஜா இராம் மோகன் இராய் விருது

**இராஜா இராம் மோகன் இராய் விருது** (**Raja Ram Mohan Roy Award**) என்பது இந்தியாவில் பத்திரிகைத் துறையில் சிறந்து விளங்குபவர்களுக்கு இந்தியப் பத்திரிக்கையாளர் மன்றத்தினால் ஆண்டுதோறும் வழங்கப்படும் விருது ஆகும். இந்தியாவின் தேசிய பத்திரிக்கை தினமான நவம்பர் 16 அன்று புது தில்லியில் நடக்கும் வருடாந்திர நிகழ்வில் இந்த விருது வழங்கப்படுகிறது. இது 2012ஆம் ஆண்டில் இந்தியப் பத்திரிக்கையாளர் மன்றத்தினால் பல்வேறு துறைகளில் "பத்திரிக்கைத் துறையில் சிறந்து விளங்குவதற்கான தேசிய விருது" ஆகும். மேலும் 2013ஆம் ஆண்டு முதல் வழங்கப்படுகிறது. விருது கிராமப்புற பத்திரிகை, மேம்பாட்டு அறிக்கை, புகைப்பட பத்திரிகை, சிறந்த செய்தித்தாள், விளையாட்டு அறிக்கை, பாலின அடிப்படையில் பல பிரிவுகளின் கீழ் வழங்கப்படுகிறது. இந்த விருதானது ஒரு பத்திரிகையாளர் பத்திரிகையில் பெறக்கூடிய இந்தியாவின் மிகவும் மதிப்புமிக்க விருதாகக் கருதப்படுகிறது. 2020ஆம் ஆண்டு வரை மொத்தம் 8 நபர்களுக்கு விருது வழங்கப்பட்டுள்ளது.
# புண்ணியபூசண்

**புண்ணியபூசன்** (*Punyabhushan*) (, மொழிபெயர்ப்பு: *ஜூவல் ஆஃப் புனே* ) என்பது ஒவ்வொரு ஆண்டும் இந்தியாவின் மகாராட்டிரா மாநிலம் புனே நகரத்தில் சிறப்பு பொது விழாவில் கலை, இசை, கலாச்சாரம், அறிவியல், தொழில், சமூக சேவை, அல்லது விளையாட்டுத் துறையில் சிறந்த ஆளுமைக்கு வழங்கப்படும் விருதாகும்.  
இந்தியப் புரட்சித் தியாகிகளான பகத் சிங், சுக்தேவ் மற்றும் ராஜகுரு ஆகியோரின் நினைவாக ஒவ்வொரு ஆண்டும் மார்ச் 23 அன்று புண்ணியபூசண் அறக்கட்டளையால் இந்த விருது வழங்கப்படுகிறது.
# புண்ணியபூசண்

## விருது பெற்றவர்களின் பட்டியல்

பின்வரும் நபர்கள் புண்ணியபூசண் விருதுகளைப் பெற்றுள்ளனர்.
| 1989 | பண்டிட் பீம்சென் ஜோஷி | இசை |  |
| --- | --- | --- | --- |
| 1990 | தினகர் கேல்கர் | கலாச்சாரம் |  |
| 1991 | சாந்தனுராவ் கிர்லோஸ்கர் | தொழில் |  |
| 1992 | பானு கோயாஜி | சமூக சேவை |  |
| 1993 | பி. எல். தேசுபாண்டே | இலக்கியம் |  |
| 1999 | பிரதாப் கோட்சே | சமூக சேவை |  |
| 2000 | சந்து போர்டே | விளையாட்டு |  |
| 2001 | ஜெயந்தராவ் திலக் | தொழில் |  |
| 2002 | ஜப்பார் படேல் | கலாச்சாரம் |  |
| 2009 | எஸ். பி. முஜும்தார் | சமூக சேவை |  |
| 2010 | மருத்துவர் ஆர். சி தேரே | மருந்து |  |
| 2011 | மருத்துவர் எச். வி. சர்தேசாய் | மருந்து |  |
| 2012 | நிர்மலா புரந்தரே | சமூக சேவை |  |
| 2013 | சுதிர் காட்கில் | இதழியல் |  |
| 2014 | மருத்துவர் சைரஸ் பூனாவாலா | சீரம் மற்றும் தடுப்பூசி |  |
| 2015 | பிரதாப் கோவிந்தராவ் பவார் |  |  |
| - | 2016 | பாய் வைத்யா | சோசலிஸ்ட் |
| 2017 | மருத்துவர் கே.எச்.சஞ்செதி | மருத்துவம் |  |
| - | 2018 | பிரபா அத்ரே | பாரம்பரிய இசை |
| - | 2023 | மருத்துவர் மோகன் ஆகாஷே | நாடகம், மனநல மருத்துவம் |
# அடூர் பவானி

**அடூர் பவானி** (*Adoor Bhavani*) (1927 - 25 அக்டோபர் 2009) இந்தியத் திரைப்படத்துறையில் மலையாள சினிமாவில் பணியாற்றிய இந்திய நடிகை ஆவார். இவர் இராமு காரியத் இயக்கிய தேசிய விருது பெற்ற *செம்மீன்* (1965) திரைப்படத்தில் நடித்ததற்காக மிகவும் பிரபலமானவர் ஆவார். *முடியனாய புத்திரன்*, *துலாபாரம்*, கல்லிச்செல்லம்மா, *அனுபவங்கள் பலிச்சங்கள்* உட்பட சுமார் 450 படங்களில் நடித்துள்ளார். கே. மது இயக்கிய *சேதுராம ஐயர் சிபிஐ* திரைப்படம்தான் இவர் நடித்த கடைசித் திரைப்படம் ஆகும். இவர் ஒரு மேடை நடிகையும் மற்றும் பிரபல நாடகக் குழுவான KPAC உடன் தொடர்புடையவரும் ஆவார்.  
பவானி திருவிதாங்கூரில் உள்ள அடூரில் பிறந்தார். இவரது சகோதரி அடூர் பங்கஜமும் ஒரு மலையாளத் திரைப்பட நடிகை ஆவார். அடூர் பவானி 25 அக்டோபர் 2009 அன்று இறந்தார்
# அடூர் பவானி

## விருதுகள் மற்றும் அங்கீகாரங்கள்

1969 ஆம் ஆண்டில், கல்லிசெல்லம்மா படத்திற்காக பவானி இரண்டாவது முறையாக சிறந்த நடிகைக்கான கேரள மாநில திரைப்பட விருதை வென்றார். 1982-ஆம் ஆண்டில் நாடகத்துறையில் சிறப்பாக பங்களித்தமைக்காக கேரள சங்கீத நாடக அகாடமி விருதைப் பெற்றார் 2002 இல் மாத்ருபூமி - மெடிமிக்ஸ் மூலம் சலசித்ரா சபர்யா வாழ்நாள் சாதனையாளர் விருது அவருக்கு வழங்கப்பட்டது. 2008 ஆம் ஆண்டில், கேரள சங்கீத நாடக அகாடமி, நாடகம் மற்றும் நாடகத்திற்கான ஒட்டுமொத்த பங்களிப்பிற்காக பவானி மற்றும் பங்கஜம் ஆகியோரை கௌரவித்தது.
# அடூர் பவானி

## திரைப்படங்களில் நடிகையாக

இவர் காத்தபுருசன், நதி, கேளி, ஸ்ரீ நாராயண குரு, ஏப்ரல் 18, சுயம்வரம், அடிமைகள், கள்ளிச்செல்லம்மா, விருந்துகாரி, செம்மீன் மங்கள சூத்ரம், பாக்கியவான், பொன்னுச்சாமி, அர்த்ரம், கோட்டயம் குஞ்சச்சான், ருக்மணி, அத்தியாயம் ஒன்னு முதல், ருக்மா, சர்ப்பம், இவள் ஒரு நாடோடி, நெல்லு, யாமினி, மயிலாடும் குன்னு, துலாபாரம், போபனும் மோலியும், பியர்ல் வியூ, மாயா, குரு சேத்ரம், புதிய ஆகாசம் புதிய பூமி, பாக்ய ஜாதகம், பாடாத பைங்கிளி, ஓடையில் நின்னு, வர்தாக்யபுராணம், இஞ்சக்காடன் மத்தாய் & சன்ஸ், சத்யப்பிரதிக்ஞா போன்ற ஐம்பதிற்கும் மேற்பட்ட திரைப்படங்களில் நடித்துள்ளார்.
# அடூர் பவானி

## நாடகங்கள்

- வேலுத்தம்பி தளவா
- மூலதானம்
- அஸ்வமேதம்
- துலாபாரம்
- முடியனய புத்திரன்
- யுத்தகாண்டம்
- பரித்ரநயம்
- பாம்சுலா
- ரங்கபூஜை
- பாசுபத்ராஸ்திரம்
- தண்டனைச் சட்டம்
- சக்ரவர்த்தினி
- பாடம் ஒண்ணு
- அன்யாயம்
# அடூர் பவானி

## மேலும் பார்க்கவும்

- தேசிய திரைப்பட விருதுகள்
- செம்மீன்
# தாண்டலம் ஆர்சனைடு

**தாண்டலம் ஆர்சனைடு** (*Tantalum arsenide*) என்பது TaAs என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தாண்டலம் மற்றும் ஆர்சனிக்கு தனிமங்கள் சேர்ந்து இச்சேர்மம் உருவாகிறது. கோனத் தீர்வு ஒளியுமிழ்வு நிறமாலையியலால் அடையாளம் காணப்பட்டு வகைப்படுத்தப்பட்ட முதல் இடவியல் வெயில் அரையுலோகம் என்பது குறிப்பிடத்தக்கதாகும்.
# தாண்டலம் ஆர்சனைடு

## கட்டமைப்பு

a = 3.44 Å மற்றும் c = 11.65 Å ஆகிய அணிக்கோவை அளவுருக்களுடன் உடல் மையம் கொண்ட நாற்கோண அலகு செல்லில் I41md என்ற இடக்குழுவில் தாண்டலம் ஆர்சனைடு படிகமாகிறது.
# தாண்டலம் ஆர்சனைடு

## தயாரிப்பு

TaAs2 சேர்மத்தை 900 °செல்சியசு வெப்பநிலையில் சிதைப்பதன் மூலம் TaAs தயாரிக்கப்படுகிறது. தனிமநிலை முன்னோடிகள் மற்றும் அயோடினை போக்குவரத்து முகவராகப் பயன்படுத்தி இரசாயன நீராவி கடத்தல் மூலம் தாண்டலம் ஆர்சனைடுகளின் பெரிய ஒற்றை படிகங்களும் தயாரிக்கப்பட்டுள்ளன.:
::TaI<sub>5</sub> (g) + AsI<sub>3</sub> (g) ↔ TaAs (s) + 4 I<sub>2</sub> (g)
# பொன்முண்டம்

**பொன்முண்டம்** (*Ponmundam*) என்பது இந்தியாவின், கேரளத்தின், மலப்புரம் மாவட்டத்தில் உள்ள ஒரு மக்கள் தொகை கணக்கெடுப்பு ஊராகும். இப்பகுதி வழியாக மலப்புறம் - திரூர் மாநில நெடுஞ்சாலை செல்கிறது. இது இடைக்காலத்தில் தனுர் (வெட்டத்துநாடு) இராச்சியத்தின் ஒரு பகுதியாக இருந்தது.
# பொன்முண்டம்

## வரலாறு

"பொன்முண்டம்" என்ற பெயரானது இந்த சிற்றூருடன் நெருங்கிய தொடர்பில் இருந்து மாம்புராம் தங்கல் என்னும் இசுலாமிய அறிஞரால் சூட்டப்பட்டது ஆகும். நெடுவாஞ்சேரி குடும்பத்தைச் சேர்ந்த ஆயிஷா என்ற பெண்ணை அவர் மணந்தார். அவரது கல்லறையில் "சேரூர் படை"யின் தலைமை தளபதி திரு. சைதலவி நெடுவாஞ்சேரியின் சகோதரியான 'ஆயிஷா மலபாரியா பொன்முண்டம்' என்று பொறிக்கப்பட்டுள்ளது. இந்த கிராமம் "பொன்முண்டம்" என்று பொருள்படும் 'செல்வங்களின் நிலமாக' மாறும் என்று தங்கல் முன்னறிவிக்கும் வரை இந்தக் கிராமத்தில் பெரும்பாலான மக்கள் ஏழைகளாக இருந்ததாக செவிவழிக் கதைகள் கூறுகின்றன.  
பொன்முண்டம் மஹல்லு ஜும்ஆ மஸ்ஜித் மாநில நெடுஞ்சாலைக்கு அருகில் அமைந்துள்ளது. பொன்முண்டத்தின் பெரும்பாலான பூர்வீகவாசிகள் தற்போது, வளைகுடா பிராந்தியங்களில் பணிபுரிகின்றனர். முக்கியமாக அல் ஐன் மற்றும் ஐக்கிய அரபு அமீரகம் பிற பகுதிகளில் வேலை செய்கிறார்கள். .99.99% பேர் வளைகுடா பகுதிகளில் குறைந்த சம்பளம் பெறுவதால் குடும்பத்தைப் பிரிந்து வாழ்க்கையை நடத்துகிறார்கள். இப்பகுதியைப் முக்கிய விவசாயப் பொருட்கள் தேங்காய், பாக்கு, வெற்றிலை போன்றவை ஆகும். பாக்கு, வெற்றிலை போன்றவை தொடருந்து மற்றும் சாலை வழியாக முறையே தலக்கடத்தூர் மற்றும் பான் பஜார் (தூர்) போன்ற அருகிலுள்ள உள்ளூர் சந்தைகள் மூலம் வட இந்தியா மற்றும் பாக்கித்தானுக்கு ஏற்றுமதி செய்யப்படுகின்றன. 15 ஆண்டுகளுக்கு முன்பு இந்த பகுதியில் நெல் வயல்கள் நிறைய இருந்தன. பின்னர் அவை வீட்டு மனைகளாக மற்றப்பட்டன. தற்போது விவசாயம் ஒரு தோல்வியுற்ற தொழிலாக உள்ளது.
# பொன்முண்டம்

## விளையாட்டுக் கழகங்கள்

இப்பகுதியின் விளையாட்டு வரலாற்றில் முக்கியப் பங்காற்றிய யூத்விங் ஆர்ட்ஸ் அண்ட் ஸ்போர்ட்ஸ் கிளப் பொன்முண்டம், பரம்மல் பிஆர்சி, ஓஎஸ்பி ஆகிய மூன்று பிரபலமான கால்பந்து சங்கங்கள் இந்தப் பகுதியைப் பெருமைப்படுத்துகின்றன. இந்த கிராமம் சுமாரான கல்விப் பின்னணியைக் கொண்டுள்ளது. பூர்வீக மக்கள் பெரும்பாலும் உயர்நிலைப் பள்ளிப் படிப்பு வரை கற்கின்றனர். ஆனால் பெண் கல்வி இன்னும் பழமையான நிலையிலேயே உள்ளது. பொன்முண்டத்திற்கு அருகிலுள்ள குளங்கராவிலிருந்து காசா குளங்கரா ஒரு முக்கியமான விளையாட்டுக் கழகமாகும். குளங்கரா அதன் பாரம்பரிய பண்பாடு, வரலாறு, விளையாட்டு மற்றும் அதன் விவசாயத்தைக் காண ஒரு அற்புதமான இடமாகும். குளங்கரா அதன் பெயருக்கு ஏறப்ப அங்கே உள்ள குளங்களுக்காக பிரபலமானது.
# பொன்முண்டம்

## அரசியல்

அரசியல் ரீதியாக, இந்த கிராமம் தற்போதைய சூழ்நிலைகளைப் பொறுத்து இடது மற்றும் வலது கட்சிகளை ஆதரிக்கிறது. சில சமயங்களில் இது சில சமய வழிபாட்டு சார்புகளையும் காட்டுகிறது. எப்படியிருந்தாலும், சட்டமன்ற மற்றும் நாடாளுமன்றத் தேர்தல்களில் இது முக்கியமாக இந்திய ஒன்றிய முஸ்லிம் லீக்கை ஆதரிக்கிறது.
# பொன்முண்டம்

## மக்கள்தொகையியல்

2001 இந்திய மக்கள் கணக்கெடுப்பின் படி, பொன்னமுண்டத்தின் மொத்த மக்கள் தொகை 23173 ஆகும். இதில் ஆண்களின் எண்ணிக்கை 10967 என்றும், பெண்களின் எண்ணிக்கை 12206 என்றும் உள்ளது.
# பொன்முண்டம்

## போக்குவரத்து

பொன்முண்டம் கிராமம் திரூர் நகரம் வழியாக இந்தியாவின் பிற பகுதிகளுடன் இணைக்கபட்டுள்ளது. தேசிய நெடுஞ்சாலை எண்.66 திரூர் வழியாக செல்கிறது. அச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. நெடுஞ்சாலை எண்.966 பாலக்காடு மற்றும் கோவைக்கு செல்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் திரூரில் உள்ளது.
# ஜகோய்

*ஜகோய்*' ( *Jagoi* ) என்பது மணிப்பூர் மக்களுடன் தொடர்புடைய திருவிழாக்களில் நிகழ்த்தப்படும் பலவித நடன வடிவங்களைக் குறிப்பிடும் ஒரு வார்த்தையாகும்.
# ஜகோய்

## பொது விதிகள் மற்றும் வழிகாட்டுதல்கள்

### கண் தொடர்பு

பாரம்பரிய மணிப்புரி நடன நிகழ்ச்சிகளில், நடனக் கலைஞர்கள் பார்வையாளர்களுடன் எந்தவிதமான கண் தொடர்பும் கொண்டிருக்கக் கூடாது என்று கண்டிப்பாகத் தடைசெய்யப்பட்டுள்ளனர். அதைச் சரியாகப் பின்பற்றவில்லை என்றால், அது ஒரு அவமதிப்பாகக் கருதப்படுகிறது.
# ஜகோய்

## சுக்பரோன் ஜகோய்

**"சுக்பரோன் ஜகோய்"** என்பது சனாமாகியச் சடங்கு நடன வடிவமாகும். இது இலாய் அரோபாவின் மத திருவிழாவில் நான்கு திசைகளின் அதிபதிகளான தாங்ஜிங், மார்ஜிங், வாங்ப்ரென் மற்றும் கவுப்ருவை மகிழ்விப்பதற்காக மைபிகள் ( பூசாரிகள் ) ஆடுவர். நிகழ்ச்சியின் போது, மைபி லைபுபாசிலிருந்து இரண்டு பானைகளை தனது இரண்டு கைகளிலும் பிடித்துக் கொள்கிறார்.
# ஜகோய்

## இலாய்ச்சிங் ஜகோய்

**இலாய்ச்சிங் ஜகோய்** (தெய்வத்தை அழைக்கும் நடனம்) ) என்பது மைபிகள் (பூசாரி) காட்டுமுள்ளங்கியின் இலையை விரல்களுக்கு இடையில் வைத்துக் கொண்டு ஆடும் ஒரு நடன வடிவமாகும். தெய்வத்தின் ஆன்மாவை ஒவ்வொரு மைபியின் உடலிலும் நுழைய அழைக்கப்படும் பலவிதமான வெளிப்பாட்டு இயக்கங்களை உள்ளடக்கிய ஒன்றாகும். இந்த நடன வடிவத்தில், மைபிகள், நீரிலிருந்து தெய்வங்களை அழைத்த பிறகு, லெய்தை நோங்டை ஜகோய் என்ற நிகழ்ச்சியை நடத்துவார்கள். இந்த நடன வடிவம் தெய்வங்களின் சன்னதியின் முன் நிகழ்த்தப்படுகிறது.
# ஜகோய்

## இலாய்கோ ஜகோய்

**இலாய்கோ ஜாகோய்** (“அழைப்பு நடனம்” அல்லது “ஆரம்ப நடனம்”) என்பது இலாய் அரோபாவின் திருவிழாவில்) பூமியை உருவாக்கும் ஒன்பது கடவுள்கள் மற்றும் ஏழு தெய்வங்களின் அசைவுகளைப் பின்பற்றி இயற்றப்பட்ட ஒரு நடன வடிவமாகும். அதைத் தொடர்ந்து இலாய் ஜகோய், மனித உடலின் உருவாக்கம் மற்றும் ஆடை நெசவு போன்ற மனிதனின் பல்வேறு செயல்பாடுகளை சித்தரிக்கிறது. இவ்வகை நடனத்தை இளம் பெண்கள் நிகழ்த்துகிறார்கள். பண்டைய மணிப்பூரின் ஆரம்பகால நடன வடிவங்களில் இதுவும் ஒன்று.
# ஜகோய்

## பந்தோய்பி ஜகோய்

பந்தோய்பி ஜகோய் ( பந்தோய்பியின் நடனம் அல்லது 'தெய்வீக அன்னைக்கு அர்ப்பணிக்கப்பட்ட நடனம்) என்பது இருவர் இணைந்து நிகழ்த்தப்படும் ஒரு நடன வடிவம். இது மணிப்புரியின் பண்டைய தெய்வங்களான நோங்போக் நிங்தோவுக்கும் பந்தோய்பிக்கும் இடையேயான காதல் விவகாரங்களை சித்தரிக்கிறது. உடல் அசைவுகளுடன் 14 கை அசைவுகளும் இதில் அடங்கும். இது நெசவு செயல்முறையை சித்தரிக்கும் மத திருவிழாவான இலாய் அரோபா அன்று நிகழ்த்தப்படுகிறது.
# ஜகோய்

## இராச ஜகோய்

**இராச ஜகோய்** என்பது மணிப்பூரின் பாரம்பரிய நடன வடிவம். இது **மணிப்புரி ராஸ் லீலா** என்றும் அழைக்கப்படுகிறது.) மணிப்பூர் மாநிலத்தில் இருந்து உருவான எட்டு முக்கிய இந்திய பாரம்பரிய நடன வடிவங்களில் இதுவும் ஒன்று. பரதநாட்டியம், கதக், ஒடிசி, கதகளி, குச்சிப்புடி, சாவ், சத்ரியா நடனம், யக்சகானம் மற்றும் பாகவத மேளா மற்ற முக்கிய பாரம்பரிய இந்திய நடனங்கள்
# ஜகோய்

## பிரபலமான கலாச்சாரத்தில்

- 1941இல் வெளிவந்த *ராஜ் நர்த்தகி* என்ற இந்தி மொழித் திரைப்படத்தில் ஜகோய் நடனம் இடம் பெற்றது
- *எல்கோ ஜகோய்* என்ற மெய்டே ஆவணத் திரைப்படம் 1995 இல் வெளிவந்தது
# ஜகோய்

## இதனையும் காண்க

- இலாய் அரோபா
- உமாங் லாய்
- இந்தியப் பாரம்பரிய நடனங்கள்
- நிருத்யா
# பொட்டாசியம் அறுபுளோரோதைட்டனேட்டு

**பொட்டாசியம் அறுபுளோரோதைட்டனேட்டு** (*Potassium hexafluorotitanate*) என்பது K<sub>2</sub>TiF<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பொட்டாசியம், புளோரின், தைட்டானியம் ஆகிய தனிமங்கள் சேர்ந்து இச்சேர்மம் உருவாகிறது.
# பொட்டாசியம் அறுபுளோரோதைட்டனேட்டு

## தயாரிப்பு

ஐதரோபுளோரிக் அமிலம் மெட்டாதைட்டானிக் அமிலத்துடன் சேர்ந்து வினைபுரிந்து புளோரோதைட்டானிக் அமிலத்தை உருவாக்குகிறது; பின்னர் இது பொட்டாசியம் ஐதராக்சைடுடன் நடுநிலையாக்கல் வினையில் ஈடுபட்டு பொட்டாசியம் அறுபுளோரோதைட்டனேட்டு உருவாகிறது.
# பொட்டாசியம் அறுபுளோரோதைட்டனேட்டு

## இயற்பியல் பண்புகள்

வெள்ளை நிறத் தூளாக பொட்டாசியம் அறுபுளோரோதைட்டனேட்டு உருவாகிறது. இது சூடான நீரில் கரையும். கனிம அமிலங்களிலும் குளிர்ந்த நீரிலும் சிறிதளவு கரையும். அம்மோனியாவில் கரையாது.
# பொட்டாசியம் அறுபுளோரோதைட்டனேட்டு

## வேதிப் பண்புகள்

சோடியத்துடன் வினைபுரிந்து சோடியம் மோனோபுளோரைடையும் , பொட்டாசியத்துடன் வினைபுரிந்து பொட்டாசியம் மோனோபுளோரைடையும் கொடுக்கும்.:
:
::K<sub>2</sub>TiF<sub>6</sub> + 4Na → Ti + 2KF + 4NaF
# பொட்டாசியம் அறுபுளோரோதைட்டனேட்டு

## பயன்கள்

பொட்டாசியம் அறுபுளோரோதைட்டனேட்டு ஒரு பகுப்பாய்வு மறுபொருளாகப் பயன்படுத்தப்படுகிறது. மேலும் தைட்டானிக் அமிலம் மற்றும் உலோக தைட்டானியம் ஆகியவற்றை தயாரிக்கவும் பயன்படுத்தப்படுகிறது. பாலிபுரோப்பைலீன் தொகுப்பு வினையில் ஒரு வினையூக்கியாகப் பயன்படுத்தப்படுகிறது. உலோக பாசுப்பேட்டு மேற்பரப்பு சரிசெய்தல் செயல்முறையின் ஓர் அங்கமாகவும் உள்ளது.